**Protokoll styremøte 10/21**

**Noregs Blindeforbunds Ungdom**

**19.-21. november**

**Husveg 6, Sporgata 10, Oslo**

**Til stades:** Leiar: Silje Solvang

Nestleiar: Ingvild Bye

3. Styremedlem: Tina Sleire Sandvik (referent)

4. Styremedlem: Nora Sulejmani

5. Styremedlem: Katrin Kvæl Hasselberg

1. Vara: William Skauen

2. Vara: Henning Knudsen

Frå administrasjonen: Irene Elise Hamborg – dagleg leiar

**Tidspunkt for møtet:**

Fredag 17.45-21.10

Laurdag 09.25-17.40

Søndag 09.10-12.05

Innholdsfortegnelse

[SAK 116/21 Godkjenning av innkalling og saksliste 4](#_Toc93228294)

[SAK 117/21 Orienteringar 4](#_Toc93228295)

[a) Foreldrekurs 4](#_Toc93228296)

[b) Generalforsamlinga til Unge funksjonshemma 4](#_Toc93228297)

[c) Munch-museet 4](#_Toc93228298)

[d) NBF sitt Landsmøte 4](#_Toc93228299)

[e) Hodr 4](#_Toc93228300)

[f) Møte med Norsk Studentorganisasjon (NSO) 5](#_Toc93228301)

[SAK 118/21 Statped Ungdomspanel 5](#_Toc93228302)

[SAK 119/21 Miljøfyrtårn 5](#_Toc93228303)

[SAK 120/21 Økonomi 6](#_Toc93228304)

[SAK 121/21 Status søknadar 6](#_Toc93228305)

[a) Momskompensasjon 6](#_Toc93228306)

[b) Fordelingsutvalet: nasjonal grunnstøtte 6](#_Toc93228307)

[c) Bufdir: driftsstøtte for funksjonshemma sine organisasjonar 6](#_Toc93228308)

[d) Bufdir: tilskot til fritidstiltak for personar med funksjonsnedsetjing 6](#_Toc93228309)

[e) Bufdir: likestilling og inkludering. Betre levekåra og livskvaliteten til personar med funksjonsnedsetjingar 6](#_Toc93228310)

[f) LNU Mangfald og inkludering 7](#_Toc93228311)

[g) LNU Kultur 7](#_Toc93228312)

[SAK 122/21 Kontoret rundt 7](#_Toc93228313)

[SAK 123/21 Administrative ressursar 7](#_Toc93228314)

[SAK 124/21 HMS i NBfU 8](#_Toc93228315)

[SAK 125/21 Personalpolitiske retningslinjer 8](#_Toc93228316)

[SAK 126/21 Instruksar 8](#_Toc93228317)

[SAK 127/21 Oppdatere samarbeidsavtale med NBF 8](#_Toc93228318)

[SAK 128/21 Trygg organisasjon 9](#_Toc93228319)

[SAK 129/21 Varslingsutval og kontrollkomité 9](#_Toc93228320)

[a) Kontrollkomité 9](#_Toc93228321)

[b) Varslingsutval 9](#_Toc93228322)

[SAK 130/21 Tryggleiksgruppa 10](#_Toc93228323)

[a) Kven skal vere bindeledd mellom koordinator for Tryggleiksgruppa og Sentralstyret? 10](#_Toc93228324)

[b) Skal setninga om relasjonar halde fram med å stå i mandatet eller flyttast til stillingsbeskrivinga? 10](#_Toc93228325)

[c) Grunnhonoraret til Tryggleiksgruppa: Korleis skal dette vere? 10](#_Toc93228326)

[d) Foreslå ny(e) Tryggleiksgruppemedlem(er) 11](#_Toc93228327)

[e) Korleis skal Tryggleiksgruppe medlem forholde seg til alkohol etter arrangementslutt? 11](#_Toc93228328)

[SAK 131/21 Rammer for førespurnadar 11](#_Toc93228329)

[SAK 132/21 Regionane rundt 12](#_Toc93228330)

[a) Region Vest 12](#_Toc93228331)

[b) Region Nord 12](#_Toc93228332)

[c) Region HedOpp 12](#_Toc93228333)

[d) Region Midt-Noreg 12](#_Toc93228334)

[e) Region Sør 13](#_Toc93228335)

[f) Region Aust 13](#_Toc93228336)

[SAK 133/21 Støtte til oppstart av region HedOpp 13](#_Toc93228337)

[SAK 134/21 Kommunikasjon 13](#_Toc93228338)

[SAK 135/21 Internasjonalt samarbeid 14](#_Toc93228339)

[SAK 136/21 Samarbeid med interessepolitisk i NBF 14](#_Toc93228340)

[a) Vidare samarbeid? 14](#_Toc93228341)

[b) NBF sitt nye prosjekt om diskriminering 14](#_Toc93228342)

[SAK 137/21 Gjennomgang av søknadane til utvala 15](#_Toc93228343)

[a) Internasjonalt utval 15](#_Toc93228344)

[b) Interessepolitisk utval 15](#_Toc93228345)

[SAK 138/21 Oppfølging av resolusjonar 15](#_Toc93228346)

[a) Bruk av ledsagerbevis og tilgjengelegheitsmerke 15](#_Toc93228347)

[b) Modernisering av visuaell profil 15](#_Toc93228348)

[c) Tilgjengeleg produktet, øk sal 16](#_Toc93228349)

[d) Tilgjengelege menyar på resturantar 16](#_Toc93228350)

[e) Kontrollkomité 16](#_Toc93228351)

[f) Kjøp av ledsagerbillett på nett 16](#_Toc93228352)

[g) Medlemsmøte 16](#_Toc93228353)

[SAK 139/21 Praksis for romfordeling 16](#_Toc93228354)

[SAK 140/21 Evaluering av digitale arrangement 17](#_Toc93228355)

[a) Foreldretimen 17](#_Toc93228356)

[b) Kom å snakk med Hjelpemiddelsentralen 17](#_Toc93228357)

[c) Quiz 17](#_Toc93228358)

[d) Alias 17](#_Toc93228359)

[SAK 141/21 Samarbeid med KABB 17](#_Toc93228360)

[SAK 142/21 Tabu-konferansen 17](#_Toc93228361)

[SAK 143/21 Mestringsleiren 18](#_Toc93228362)

[SAK 144/21 Utsjånad for ikkje-sjåande 18](#_Toc93228363)

[SAK 145/21 Idrettskurs 18](#_Toc93228364)

[SAK 146/21 Dansekurs 2022 18](#_Toc93228365)

[SAK 147/21 Spark VM 2022 19](#_Toc93228366)

[SAK 148/21 Goalballhelg 2022 19](#_Toc93228367)

[SAK 149/21 Datoplan 19](#_Toc93228368)

[SAK 150/21 Helfo 19](#_Toc93228369)

# SAK 116/21 Godkjenning av innkalling og saksliste

**Vedtak:** Innkalling og saksliste blir godkjend.

# SAK 117/21 Orienteringar

## Foreldrekurs

Katrin deltok nyleg på eit møte i Foreldreutvalet, der ho fekk orientert om NBfU sin aktivitet og planar. Vidare deltok ho på Foreldrekurset som var fyllt med mange morosame aktivitetar i tillegg til kurset. Mange av dei som ikkje er aktive i NBfU/NBF fekk eit godt inntrykk og det var ein del positive kommentarar. Katrin fortel og om enkelte som kan vere relevante for Foreldreutvalet. Silje skal kontakte desse.

## Generalforsamlinga til Unge funksjonshemma

Tina og Nora orienterar frå Unge funksjonshemma si generalforsamling som føregjekk digitalt i år. Det var tre delegatar frå NBfU, og Guro Helene Sørdalen blei vald inn som 1. vara og sikrar dermed vår vidare representasjon i styret.

## Munch-museet

Etter tilbakemelding frå nokre av våre medlem er vi bekymra for den universelle utforminga ved museet. Vi ønskjer derfor eit samarbeid med andre organisasjonar for å få klarheit i dette. Silje skal utforme ein tekst som Knotoret sendar ut til ulike organisasjonar for å høyre om eit samarbeid.

Nora fekk førespurnad frå ein kunstnar om å planlegge ei utstilling saman for å inkludere flest mogleg. Kunstnaren samarbeidar med Munch-museet. Utstillinga finn sted neste haust.

## NBF sitt Landsmøte

Silje, supplert av Henning, orienterar om Landsmøtet til NBF. Det blei halde den 23.-26. september på Hurdal. Her var det mange frå NBfU som deltok, så organisasjonen vår var godt representert. Forslaget om ein NBfU-representant i Sentralstyret blei avslått, men vi fekk likevel inn ein av våre medlem. Tanita Thomasen blei vald som vara. Katrin går og gjennom Aktiv Familie si nye prioriteringsrekkjefølgje.

## Hodr

Henning orienterar kort om at det blir meir Goalballsatsing i Osloregionen då det er oppretta kontakt med idrettslaget Hodr, som verkar interesserte.

## Møte med Norsk Studentorganisasjon (NSO)

Silje og dagleg leiar Irene Elise hadde eit hyggeleg møte med leiar og læringsmiljøansvarleg i Norsk student organisasjon. Organisasjonane våre arbeidar for mange av dei same sakene, og vil halde kontakten framover med tanke på potensielle samarbeid.

**Vedtak:** Sakane blir teke til orientering. Det skal sendast ein e-post til ulike organisasjonar om samarbeid rundt Munch-museet sin universelle utforming.

# SAK 118/21 Statped Ungdomspanel

Silje orienterar om e-post frå Bernt Wu, som fram til no har sote i Statped sitt ungdomspanel. Han har lenger ikkje moglegheit til å sitte og vi har fått førespurnad om ny representant og vara for NBfU. Styret einast om å halde fram med representasjon i ungdomspanelet, og Tina veljast som representant. Silje veljast til vara.

**Vedtak:** Tina Sleire Sandvik veljast som NBfU sin representant i Statped sitt ungdomspanel, og Silje Solvang veljast til vara.

# SAK 119/21 Miljøfyrtårn

Styret får besøk via Zoom av Tommy Henriksen og Aileen Bjørnstad frå NBF som snakkar om miljøsertifisering. I 2019 utfordra NBfU NBF til å bli meir miljøvenlege, no sender dei utfordringa i retur ved å foreslå at NBfU blir Miljøfyrtårn. Vi får no tilbod om å bli sertifisert med god hjelp frå NBF, som er langt på veg i prosessen. Dei går gjennom forventningane til oss og prosessen i seg sjølv. Det er ein lang og krevjande prosess, som krev mykje arbeid for å innfrie mange kriteria innanfor ulike kategoriar. Å vere miljøfyrtårn sikrar ein meir miljøvenleg drift for organisasjonen.

Sentralstyret sett pris på forslaget frå Blindeforbundet, og diskutera om sertifisering vil vere hensiktsmessig for organisasjonen. Vi vil spare ein del utgifter på å gjere dette saman med NBF no enn om vi gjer det aleine seinare. Det vil krevje mykje frå både kontoret og Sentralstyret. Blir NBfU Miljøfyrtårn no visar vi eit kvalitetsstempel, og er ein av dei få organisasjonane i Noreg som er sertifisert.

Samstundes er NBfU ein liten organisasjon som alt er veldig flinke på å tenkje miljøvenleg. Styret vurdera det som unødvendig å bli sertifisert basert på dette. Sjølv om NBfU ikkje sertifiserast kan vi framleis tenkje på miljøet og gjere endringar i organisasjonen vår.

**Vedtak:** NBfU takker nei til hjelp frå NBF til miljøsertifisering.

# SAK 120/21 Økonomi

Økonomiansvarleg Ingvild orienterar om økonomien fram til og med oktober, og den foreløpige statusen på innkomne midlar.

**Vedtak:** Saka blir teke til orientering.

# SAK 121/21 Status søknadar

Leiar, supplert av dagleg leiar, informerer om statusen på dei ulike søknadane.

## Momskompensasjon

Vi har søkt om momskompensasjon som hadde fristt 1. september. Svar kjem innan desember/januar.

**Vedtak:** Saka blir teke til orientering.

## Fordelingsutvalet: nasjonal grunnstøtte

Dette er ei undergrein av Bufdir. Vi håpar å få ein del midlar her. Nasjonal grunnstøtte gjev til barne- og ungdomsorganisasjonar bassert på poengsummar som vert rekna utifrå ulike lovar og prioriteringar.

**Vedtak:** Saka blir teke til orientering.

## Bufdir: driftsstøtte for funksjonshemma sine organisasjonar

NBfU har søkt om midler.

**Vedtak:** Saka blir teke til orientering.

## Bufdir: tilskot til fritidstiltak for personar med funksjonsnedsetjing

Her er det skrive søknad til både Goalballturneringa og Spark VM neste år. Svar kjem i januar.

**Vedtak:** Saka blir teke til orientering.

## Bufdir: likestilling og inkludering. Betre levekåra og livskvaliteten til personar med funksjonsnedsetjingar

Søknadsfrist er 13. desember. Det leggjast fram forslag frå Silje og dagleg leiar Irene Elise om å søkje om eit treårig prosjekt. Prosjektet skal vere todelt: Den eine delen skal handle om å få opp likepersonarbeidet i NBfU. Den andre delen skal handle om brukarmedverking. Det blir ulike skuleringar, og vi håpar med dette prosjektet å gjere våre tillitsvalde meir komfortable med å ta meir plass innanfor ulike tema. Dette kan vi blant anna gjere gjennom medieskulering og ved å reise rundt på skular og halde innlegg om ulike tema som universell utforming og inkludering. Prosjektet vil ta føre seg mykje innanfor målplanen. Styret stillar seg bak forslaget. Silje og administrasjonen skal skrive søknaden.

**Vedtak:** Det skal søkjast om eit treårig prosjekt. Silje Solvang og administrasjonen skriv søknaden.

## LNU Mangfald og inkludering

Her har vi fått inn 75 000 kr til det planlagde Dansekurset i januar.

**Vedtak:** Saka blir teke til orientering.

## LNU Kultur

Vi har fått inn 300 000 kr til prosjektet om Tilgjengelege menyar på resturantar. Det er blitt halde møte angåande å lage film, og genserar med NBfU sin logo er bestilt. Silje foreslår å sette ned arbeidsgruppe for prosjektet, og ho, Ingvild og Nora veljast til dette. Det einast og om å spørje Interessepolitisk utval om to medlem til gruppa.

**Vedtak:** Saka blir teke til orientering og arbeidsgruppe blir nedsett beståande av Silje Solvang, Nora Sulejmani og Ingvild Bye. Det skal og spørjast om deltaking frå Interessepolitisk utval.

# SAK 122/21 Kontoret rundt

Dagleg leiar Irene Elise orienterar om kontoret sitt arbeid sida siste styremøte og kva som skal skje fram til årsskiftet.

**Vedtak:** Saka blir teke til orientering.

# SAK 123/21 Administrative ressursar

Dagleg leiar Irene Elise legg fram forslag om å gjere stillinga som organisasjonsrådgjevar om til ein fast stilling. Stillinga er per i dag eit midlertidig engasjement. Fram til no har vi hatt ein fast stilling og ein midlertidig. Dagleg leiar opplev at det er økonomisk rom til dette då utgiftene alt er vedtatt i budsjettet til 2022. Det vil og bringe stabilitet for både kontoret og medlemmane, samt forutsigbarheit for dei ansette. Styret diskuterer om vi skal binde opp så mykje midlar. Nokre meiner at sjølv om økonomien er god nok no, vil det ikkje sei at den er det om nokre år og synast det er for skummelt å bitte opp midlane. Den siste tida har styret vore flinke til å søkje og få inn eksterne midlar og synast det bør lærast vidare til nye medlem seinare.

**Vedtak:** Det blir votering.

For å opprette ein fast stilling i NBfU: Ingvild Bye, Tina Sleire Sandvik, Nora Sulejmani og Katrin Kvæl Hasselberg.

Mot å opprette ein fast stilling i NBfU: Silje Solvang.

Stillinga som organisasjonsrådgjevar blir gjord om til ein fast stilling frå dagens dato.

# SAK 124/21 HMS i NBfU

Dagleg leiar Irene Elise informerer om HMS-arbeidet i NBfU.

**Vedtak:** Saka blir teke til orientering.

# SAK 125/21 Personalpolitiske retningslinjer

Det blir gjort nokre få endringar i dei personalpolitiske retningslinjene med tanke på dei nye etiske retningslinjene og å jamføre med reglane om varsling i arbeidsmiljølova.

**Vedtak:** Dei personalpolitiske retningslinjene blir vedteke med desse endringane.

# SAK 126/21 Instruksar

Styret har ingen nye endringsforslag etter forgje behandling og vedtek Instruksen for dagleg leiar og Styreinstruksen.

**Vedtak:** Instruks for dagleg leiar og Styreinstruks blir vedteke.

# SAK 127/21 Oppdatere samarbeidsavtale med NBF

Silje orienterar om samarbeidsavtalen med NBF som er utdatert. Det er ønskje frå begge organisasjonar om å fornye den. Det blir sett ned ei gruppe beståande av William, Henning, Ingvild og Nora, med hjelp frå Irene Elise. Dei skal sjå nærmare på avtalen, forberede NBfU sine ønskjer og gå i forhandlingar med NBF. Arbeidsgruppa skal leggje fram punkta for styret før dei går vidare til NBF.

**Vedtak:** NBfU ønskjer å fornye samarbeidsavtalen med NBF og har sett ned ei arbeidsgruppe som skal jobbe vidare med dette.

# SAK 128/21 Trygg organisasjon

Styret gjer ein del små endringar for at Trygg organisasjon-dokumentet skal vere meir tydeleg. Blant anna for å klargjere når ein skal vende seg til Tryggleiksgruppa og når ein skal vende seg til Varslingsutvalet. Det blir foreslått å gjennomføre ei evaluering av kva våre medlem tenkjer om Tryggleiksgruppa etter at ny gruppe er sett i januar. Det skal og haldast eit fysisk møte for den nye Tryggleiksgruppa der dei kan bli kjend og der LNU stillar med kurs. Trygg organisasjon skal sendast inn til Landsmøtet 2022. Det skal og setjast fokus på varsling på TVK.

**Vedtak:** Trygg organisasjon blir vedteke med desse endringane og skal sendast inn til Landsmøte 2022.

# SAK 129/21 Varslingsutval og kontrollkomité

## Kontrollkomité

På Landsmøtet 2021 blei styret bedt om å arbeide med eit vedtektsendringsforslag til ein Kontrollkomité, som skal sendast inn til Landsmøtet 2022. William og Henning har utforma eit forslag som leggjast fram for styret. Det blir gjort enkelte endringar i forslaget. Styret ønskjer at Kontrollkomiteen skal inneha relevant kompetanse om blant anna økonomiske rutinar og relevant lovverk. Komiteen skal tolke vedtektene og passar på at NBfU blir drive riktig med tanke på våre vedtekter og Norsk lov. Leiar skal ikkje vere medlem av NBfU og skal ha relevant juridisk kompetanse. Kontrollkomiteen veljast av Landsmøtet.

Vedtektsendringsforslaget skal sendast ut på høyring til regionane.

## Varslingsutval

William legg og fram vedtektsendringsforslag til varslingsutval og forslag til eit midlertidig mandat for utvalet fram til Landsmøtet 2022. Her blir det gjort nokre få endringar, og mandatet blir vedteke.

Det blir og lagt fram ønskje om å sjå over varslingsplakaten før den leggjast ut på NBfU si nettside. William gjer dette.

**Vedtak:** Vedtektsendringsforslaga om varslingsutval og kontrollkomité sendast ut på høyring til regionane. Det midlertidige mandatet for varslingsutvalet blir vedteke, og utval skal setjast ned. William Skauen ser over varslingsplakat før den leggjast ut på NBfU si nettside.

# SAK 130/21 Tryggleiksgruppa

Silje orienterar frå møta med Tryggleiksgruppa der styret fekk ulike ønskjer og tilbakemeldingar.

## Kven skal vere bindeledd mellom koordinator for Tryggleiksgruppa og Sentralstyret?

Tilegare har kontoret vore bindeleddet mellom Tryggleiksgruppa og Sentralstyret. På møta blei det snakka om dette eventuelt burde endrast. Styret einast om at kontoret skal vere bindeledd når det kjem til organisatoriske saker. Relevante saker for Sentralstyret sendast dirkekte til Sentralstyremaillista. Når arbeidsgruppe for arrangement er nedsett kontaktar dei Tryggleiksgruppa sjølv angåande deltaking.

**Vedtak:** Kontoret held fram med å vere bindeledd til Tryggleiksgruppa når det kjem til det organisatoriske. Relevante saker sendast direkte til Sentralstyret si mailingliste. Arbeidsgrupper for arrangement tek sjølv kontakt med Tryggleiksgruppa om deltaking.

## Skal setninga om relasjonar halde fram med å stå i mandatet eller flyttast til stillingsbeskrivinga?

Sentralstyret skal ta stilling til om setninga om relasjonar, som blei vedteke på forgje styremøte (SAK 090/21), skal stå i det offentlege mandatet til Tryggleiksgruppa eller i den interne instruksen. Styret meiner den kan stå i begge dokument.

**Vedtak:** Setninga om relasjonar skal stå i både det offentlege mandatet til Tryggleiksgruppa og den interne instruksen.

## Grunnhonoraret til Tryggleiksgruppa: Korleis skal dette vere?

Styret diskuterer dei ulike løysingane for eit eventuelt grunnhorar. I dag får tryggleiksgruppemedlem eit grunnhonorar på 3000 kr dersom dei deltar på ingen eller berre eit arrangement.

Styret snakkar om å finne ein ekstern koordinator som kunn deltek fysisk på TVK og Landsmøtet. Styret meiner at grunnhonorar i hovudsak er aktuelt for denne koordinatoren. Dette honoraret skal vere på 6000 kr. Dei andre Tryggleiksgruppemedlemmane blir honorert for arrangementa dei deltek på. Etter ønskje vil og honorering utbetalast kvar månad, utanom juli. Det nye vedtaket skal sendast til Tryggleiksgruppa slik at dei kan kome med innspel før neste styremøte.

**Vedtak:** Det skal finnast ein ekstern koordinator som kunn skal delta fysisk på TVK og Landsmøtet. Kunn koordinator får grunnhonorar som er på 6000 kr. Andre tryggleiksgruppemedlem blir honorert utifrå arrangementa dei deltek på. Vedtak skal sendast til Tryggleiksgruppa for innspel.

## Foreslå ny(e) Tryggleiksgruppemedlem(er)

Styret diskuterer ulike forslag til kven som kan vere aktuelle til Tryggleiksgruppa. Kontoret kontaktar vedkommande.

**Vedtak:** Kontoret kontaktar aktuelle kandidatar til Tryggleiksgruppa.

## Korleis skal Tryggleiksgruppe medlem forholde seg til alkohol etter arrangementslutt?

Til tider opplev tryggleiksgruppemedlem at etter avslutta arrangement, er det nokre deltagarar som drikk alkohol på heimvegen. Tryggleiksgruppemedlemmet sitt gjerne med deltakarane då dei skal med same fly eller liknande. Etter nokre enheiter byrja kanskje deltakaren å opne opp om ting som dei kanskje ellers ikkje ville ha gjort. Tryggleiksgruppa opplev dette som ubehageleg og lurar på kva dei skal gjere i slike situasjonar.

Som tryggleiksgruppemedlem eller ledsagar står ein fritt til å gjerne seg frå situasjonen eller sei frå. Styret trur det vil vere lurt å anerkjenne at vedkommande ikkje har det så lett, og tilby samtale dagen etterpå. Dette kan sikre at vedkommande ikkje seier noko til Tryggleiksgruppa eller andre rundt som han/ho vil angre på. Styret håpar dette vil sikre at meir tryggleik rundt slike situasjonar framover.

Det skjer og at tillitsvalde blir kontakta av medlem. Dei står fritt til å henvise til Tryggleiksgruppa, basert på kva dei er komfortable med.

**Vedtak:** Saka blir sendt vidare til Tryggleiksgruppa.

# SAK 131/21 Rammer for førespurnadar

Kontoret får inn ein del førespurnadar om blant anna brukartesting og andre prosjekt, og ønskjer rammer på kva dei skal sende vidare og kva dei skal avslå. Styret meiner Bachlor/Master-oppgåver som treng intervjuobjekt og liknande, leggjast direkte ut i facebookgruppa Unge blinde og svaksynge. Useriøse førespurnadar får avslag. Brukartesting av kjende ting kan og leggjast ut, men skal krevje honorar.

**Vedtak:** Saka blir teke til orientering.

# SAK 132/21 Regionane rundt

## Region Vest

Tina orienterar rundt region Vest og haustmøtet til NBF Sogn og Fjordane. Regionen skal arrangere julebord den 3.-5. desember i Sandnes og Egersund, der dei blant anna skal besøke julebyen laurdagen. Ellers har dei laga og send ut ein medlemsundersøking som skal kartleggje medlemmane sine øskjer i håp om meir aktivitet.

Dei arbeidar og for å kome i kontakt med fylkeslaga sine igjen. Tina har delteke på NBF Sogn og Fjordane sitt haustmøte og har vore ein del i kontakt med fylkeslaget. Ho skal vere kontakten til fylkeslaget og orienterar Vest på styremøta.

## Region Nord

Katrin orienterar om aktiviteten til regionen. Det er blitt halde ekstra ordinert årsmøte der Mariam Tartousi blei supplert inn i styret. Det skal haldast julebord på Evenes der dei andre regionane er invitert. Det er 30 påmelde så langt. Styret har bestemt å tillate alkohol på arrangementet, det er derfor 18-års aldersgrense.

Regionen satsa på å halde årsmøte første helga i april med sumbakurs. Aktivitetsstøtta er og blitt søkt for midlar til Blindemila, som del av eit årleg maraton, som dei ønskjer å arrangere. Dei har delteke på NBF Nordland sitt haustmøte med interessepolitisk tema.

## Region HedOpp

Katrin informerer om framgangen til regionen. Det er nettopp blitt halde årsmøte der følgande styre blei nedsett:

Leiar: Lena Gimse

Nestleiar: Tom Kristian Johannessen (til og med 31.12.2022)

3. Styremedlem: Jan Terje Skarpnord

4. Styremedlem: Anna Eggen Skarbøvik

1. Vara: Synne Sandtrøen

Styret satsar på å få til fleire arrangement i 2022.

## Region Midt-Noreg

Henning orienterar. Det er gjennomført planlagd Halloween-arrangement med 12 nøgde deltagarar. Dei har og halde pizzakveld i Steinskjer, og planlegg å halde i Ålesund. Årsmøtet skal haldast i mars. Det er blitt søkt midlar til snø aktivitetar som del av årsmøtet. Det er og innvilga 10 000 til Tubfirm som regionen samarbeida med om Goalball.

## Region Sør

Silje informerer om Sør sin aktivitet. Dei blei invitert med på både vannaktivitetsveka til Aust, det politiske kurset og det kommande julebordet. Det er lite engasjement frå regionen, men styret er optimistiske og har ein del planlagd.

## Region Aust

Leiar for regionsstyret, Henning, fortel om aktiviteten til Aust. Dei planlegg julebord på Hurdal den 10.-12. desember med blant anna baking og sprelsk leik i gymsalen. Det er over 50 som deltar til saman, med eit godt spenn innan deltakerane. Region Sør er invitert til å delta. Dei håpar å ha årsmøtet i midten av mars, og Liseberg-turen første helga i juni. Styret har bestemt å utvide turen med ein dag for at man skal få meir tid i parken og moglegheit til litt anna aktivitet. Region Vest og Sør er invitert med. Det er og blitt søkt om ei langhelg på sommaren med friluftstema, og vurderer enkelte dagsarrangement.

**Vedtak:** Sakane blir teke til orientering.

# SAK 133/21 Støtte til oppstart av region HedOpp

Det er komen inn ein førespurnad frå Lena Gimse på vegne av region HedOpp. Dei ber om kapital til oppstarting av regionen basert på støtta Nord og Sør fekk i startkapital. Det er rekna 1500 kr per medlem. Sentralstyret innvilga 57 000 kr til region HedOpp i startkapital.

**Vedtak:** Det blir innvilga 57 000 kr til region HedOpp som startkapital.

# SAK 134/21 Kommunikasjon

Kommunikasjonsansvarleg, Nora, informerer styret om arbeidet så langt. Ho samarbeida tett saman med organisasjonsrådgjevar, Vilde. Dei har laga ein ekstern og ein intern julekalender som begge har ei luke i veka. Dei skal og lage halvtårsplan og månadsplan, og Nora byrja å kome inn i dei ulike systema.

Ho legg og fram forslag om å «rydde Instagram». Ho snakkar om korleis NBfU vil framstå på Instagram og om vi eventuelt skal slutte å følge medlemmane våre. Her er det ueinigheit om kva som bør gjerast. Nokre synast at det er meir koseleg å følge medlem, andre meiner vi er meir proffesjonelle og får meir relevant feed ved å slutte å følge. Det blir og foreslått å lage ein tagg som medlemmane våre kan bruke dersom NBfU sluttar å følge dei.

**Vedtak:** Det blir votering.

For å slutte å følge NBfUmedlemmane på Instagramkontoen: Ingvild Bye, Nora Sulejmani og Katrin Kvæ Hasselberg.

Mot å slutte å følge NBfUmedlemmane på Instagramkontoen: Silje Solvang og Tina Sleire Sandvik.

Kommunikasjonsplan blir vedteke og Nora Sulejmani får i oppgåve å lage ein tagg for NBfU. Det skal ryddast på NBfU sin instagramkonto.

# SAK 135/21 Internasjonalt samarbeid

Dagleg leiar Irene Elise informerer grundig om Norec-prosjektet som no er i startfasen. NBfU samarbeida med NBF, den Afrikanske blindeunionen og deira ungdomsutval om ei utveksling i tre puljar over tre år. Vi har søkt og fått innvilga eit startsprosjekt frå Norec. Her skal medlem frå internasjonalt utval, saman med dagleg leiar, reise til Kenya for å planleggje rammene for prosjektet. Deretter håpar vi på oppstart av utveksling i august 2022.

**Vedtak:** Saka blir teke til orientering.

# SAK 136/21 Samarbeid med interessepolitisk i NBF

## Vidare samarbeid?

Vi har hatt eit godt samarbeid med Interessepolitisk avdeling i NBF. Dei yter ønskje om å halde fram med dette, og at vi gjerne samarbeida utover fleire flater innan universell utforming. Vi vil gjerne delta på våre fagområder.

**Vedtak:** Saka blir teke til orientering.

## NBF sitt nye prosjekt om diskriminering

NBF, saman med andre organisasjonar, skal starte eit nytt prosjekt med fokus på diskriminering blant synshemma og hørselshemma med tanke på dei store barrierane dei møter i samfunnet. Gjennom undersøkingar og erfaringar er dette kome tydleg fram. Det er meint å vere toåring og det har fått tilskot frå Bufdir. Dei ønskjer at NBfU deltar i prosjektet. Styret ser på prosjektbeskrivinga og einast om å takke ja til å delta.

**Vedtak:** NBfU skal delta i NBF sitt nye diskrimineringsprosjekt.

# SAK 137/21 Gjennomgang av søknadane til utvala

Styret går gjennom søknadane og ser på samansetningane til dei ulike utvala.

## Internasjonalt utval

Etter forgje sentralstyremøte blei alle i Internasjonalt uval spurt om å sitte ein periode til. Dei sa alle ja til dette. Vidare blei det lagt til eit medlem frå søknadane som var kome inn. Utvalet består no av Mariam Tartouri, Eline Revem, Abelone Morkemo og Casper Rønning. Kontoret kontaktar vedkommande.

**Vedtak:** Internasjonalt utval blir sett ned og består av Mariam Tartousi, Eline Revem, Abelone Morkemo og Casper Rønning.

## Interessepolitisk utval

Det er kome inn ein del søknadar til Interessepolitisk utval. Nora går inn frå styret og utvalet består av Nora, Thomas Peelen, Ingvild Grimstad, Maren Gjærde Tryggestad, Adrian Viktor Bjørklund og Synne Sandtrøen. Sentralstyret ønskjer å legge litt rammer for å få ein slags struktur og auke effektiviteten hos utvalet. Silje og Ingvild arbeidar vidare med liste utifrå målplan som Interessepolitisk kan arbeide med. Det blir tettare oppfølging på begge utval frå kontoret.

**Vedtak:** Interessepolitisk utval blir sett ned og består av Nora Sulejmani, Thomas Peelen, Ingvild Grimstad, Maren Gjærde Tryggestad, Adrian Viktor Bjørklund og Synne Sandtrøen. Silje Solvang og Ingvild Bye arbeidar med liste utifrå målplan med punkt utvalet kan arbeide med. Det blir tettare oppfølging på begge utval frå kontoret.

# SAK 138/21 Oppfølging av resolusjonar

Styret tek føre seg resolusjonar etter Landsmøtet som ikkje vart teken på føre sentralstyremøte på grunn av manglande landsmøteprotokoll. Dei tek og føre seg dei resolusjonane som har eventuelle oppdateringar.

## Bruk av ledsagerbevis og tilgjengelegheitsmerke

Styret har kontakta NBF for å høyre om eit samarbeid rundt dette.

## Modernisering av visuaell profil

Nora informerer om at ho arbeidar med dette. Det skal lagast eit betre forslag til neste landsmøte. Fleire detaljar kjem på neste sentralstyremøte.

## Tilgjengeleg produktet, øk sal

Resolusjonen blir send vidare til aktuelle aktørar, og styret høyrer med forslagsstillar om dei kan sende saka til Interessepolitisk utval.

## Tilgjengelege menyar på resturantar

NBfU har fått innvilga 300 000 kr frå LNU kultur, til eit prosjekt for å tilgjengeleggjere menyar på resturantar spreidd utover landet.

## Kontrollkomité

Styret arbeidar med eit vedtektsendringsforslag som skal sendast på høyring til regionane innan 5. desember.

## Kjøp av ledsagerbillett på nett

Det er kome inn forslag om lage ulike, små, enkle filmsnuttar for å tydeleggjere kor vanskeleg det kan vere å måtte klare seg utan ledsagar på arrangement. Styret synast dette er ein god ide og spør forslagsstillar om samtykke. Det blir kommunikasjonsansvarleg og administrasjonen sitt ansvar å følge vidare.

## Medlemsmøte

Saka blir sendt vidare til Landsmøtet 2022.

**Vedtak:** Sakane blir teke til orientering.

# SAK 139/21 Praksis for romfordeling

Silje opnar saka. Styret skal ta stilling praksisen rundt romfordeling etter ønskje frå Kontoret og Tryggleiksgruppa. Styret einast om at alle får dele rom, uavhengig av kjenn, dersom dei er over 18 år og skriv kvarandre som romønskje i påmeldinga. Hovudregelen er derimot at ein blir plassert på rom med ein av same kjønn. Arrangør har ikkje noko med grunnen til at medlem ønskje å bu saman. Dersom eit kjærastepar under 18 år (arrangør må kjenne til forholdet) ønskjer å dele rom, må begge vere over 16 år. Ingen under 16 år av motsett kjønn får dele rom utanom enkelt unntak (opptil arrangør å vurdere). Det skal og seiast at arrangør har ein romkabal som skal gå opp, og då er det ikkje alltid alle får bu med sine romønskje. Så lenge deltakarar skriv romønskje i påmeldinga skal arrangør strekkje seg så lagnt dei kan for å oppfylle.

**Vedtak:** Alle over 18 år kan dele rom, uavhengig av kjønn, så lenge dei skriv kvarandre som romønskje i påmeldingsskjemaet. Hovudregelen er at ein blir plassert på rom med ein av same kjønn. Offentlege kjærastepar over 16 år kan og få dele rom. Ingen av motsett kjønn under 16 år får dele rom. Arrangør kan vurdere enkelte unntak.

# SAK 140/21 Evaluering av digitale arrangement

## Foreldretimen

Katrin og Ida Martine Trollnes fortalte om å vere synshemma forelder og dei ulike utfordringane ein kan møte på. Det var god stemning blant deltakarane og det blie stilt mange spørjemål.

## Kom å snakk med Hjelpemiddelsentralen

Silje orienterar. Her var det ein fin gjeng som møtte opp med mange gode spørsmål. Siri Vinjevoll heldt fint innlegg på vegne av hjelpemiddelsentralen. Deltakarane verke svært nøgde og meir opplyste.

## Quiz

Henning laga ein veldig bra quiz til første Quizkveld. Fin gjeng som møtte opp, og det kom fleire og fleire utover kvelden.

## Alias

Tina orienterar om dei to aliaskveldane. Den første Alias-kvelden var det ein bra gjeng som møtte opp. Den andre var det ingen som møtte. Dette var samtidig som Idrettskurset, som kan ha hatt ein påverknad.

**Vedtak:** Sakane blir teke til orientering.

# SAK 141/21 Samarbeid med KABB

Silje har vore i møte med KABB etter ønskje frå dei. Dei ønskjer å samarbeide med NBfU om ulike typar arrangement som studieteknikk, lan, pilgrimsvandring og utanlandsturar. Styret diskuterer moglegheita for å samarbeide om enkelte av arrangementa, men kjem fram til at til dømes lan, kan vi arrangere sjølv ein gong. Styret einast om å takke nei til samarbeidet då NBfU er ein religiøst uavhengig organisasjon.

**Vedtak:** Saka blir teke til orientering.

# SAK 142/21 Tabu-konferansen

Lena Gimse, frå arbeidsgruppa, orienterar om Tabu-konferansen via telefon. Konferansen var svært vellykka og arbeidsgruppa fekk mange gode tilbakemeldingar. Prosjektgruppa heldt foredrag om ulike tema, som til dømes kroppsspråk i ulike situasjonar, kva som er akseptert og ikkje. Deltakarane fekk og individuelle samtalar med Arild og Marthe, som blei sett veldig pris på. Evalueringa blei heldt munnleg på slutten av arrangementet.

**Vedtak:** Saka blir teke til orientering.

# SAK 143/21 Mestringsleiren

Ingvild orientera frå arrangementet som blei heldt på Gjæren utan for Stavanger.

Her var det fokus på friluftsliv med ein del ulike aktivitetar som bading, surfing, tenning av bål, hyttekos, fjellltur og anna. Vi er nøgde med samarbeidet med DNT, og vi håpar på nytt samarbeid seinare. Evalueringa blei teke munnleg på arrangementet, og det var veldig gode tilbakemeldingar.

**Vedtak:** Saka blir teke til orientering.

# SAK 144/21 Utsjånad for ikkje-sjåande

Nora informerer frå helga i Oslo der det blant anna blei fokusert på sjølvpleie, sminke, sjølvkjensle, hår og pleie. Nora blei og intervjua av Funkisstundentane om kurset. Det har vore mange gode tilbakemeldingar i etterkant av kurset gjennom evalueringsskjema og til kontoret. Det einaste var at det var litt dårleg tidsberekning som vi kan ta med oss vidare.

**Vedtak:** Saka blir teke til orientering.

# SAK 145/21 Idrettskurs

Idrettskurset blei halde på Hurdal syn- og mestringssenter med omlag 20 deltakarar. Gjennom helga var det mykje trening og ulike aktivitetar med instruktørar. Evalueringsskjema blei sendt ut i etterkant, der var tilbakemeldingane gode.

**Vedtak:** Saka blir teke til orientering.

# SAK 146/21 Dansekurs 2022

Silje orienterar om arbeidsgruppa, som består av Silje, Tina, Jarle Austdal og Vegard R. Johannessen, sin framgang. Det er innvilga 75 000 kr frå LNU Mangfald og Inkludering til kurset og det er laga avtale med danseinstruktørar frå Danseløvene. Hotell bestillast kommande veke på Black Friday. Invitasjon er laga klart og sendast ut ein av dei nærmaste dagane.

**Vedtak:** Saka blir teke til orientering.

# SAK 147/21 Spark VM 2022

Arbeidsgruppa består av Tina, Ingvild og Henning. Jørgen Støttum har takka ja til å vere med å arrangere. Det skal haldast møte den kommande veka for å planlegge nærmare. Så langt er det sendt inn søknad til Bufdir om støtte, og invitasjon er laga og sendast ut kommande veke.

**Vedtak:** Saka blir teke til orientering.

# SAK 148/21 Goalballhelg 2022

Tina orienterar om planane så langt. Arbeidsgruppa består av Tina, Henning, Christian Thon og Kristoffer Lium. Dei er no i dialog med Hurdal syn- og mestringssenter og Dansk Blindesamfunds Ungdom (DBSU) om turneringa. Dato er sett til 23.-25. september 2022. Det blir spurd om moglegheitene for å utvide arrangementet med ein dag dersom arbeidsgruppa finn det lurt for å optimalisere turneringa. DBSU har uansett meldt ankomst 22. september. Det er og send inn søknad til Bufdir om støtte.

**Vedtak:** Saka blir teke til orientering med moglegheit for å utvide arrangementet med ein dag.

# SAK 149/21 Datoplan

Følgande datoar blir endra i datoplanen:

Styremøte i mai vert flytta til 13.-15. mai 2022.

Goalballturneringa har blitt sett til 23.-25. september 2022.

**Vedtak:** Datoplan blir vedteke med desse endringane.

# SAK 150/21 Helfo

Dagleg leiar Irene Elise informerer om at det er eit problem å få tilbakebetalt Helfo-reise frå medlemmane. Katrin fortel om Helsereise som har eit system der medlemmane berre får ein kode i staden for at pengane går innom private kontoar. Dagleg leiar skal kontakte Helsereise for å sjekke prisar. Styret trur vi vil tene på det sidan det er veldig krevjande å få tilbake alle midlar frå deltakarar med dagens ordning.

**Vedtak:** Dagleg leiar skal sjekke prisar hos Helsereise for eit nytt system for Helfo-reiser.